Pico Humboldt
Pico Humboldt je, nakon Pica Bolívar, drugi najviši vrh u Venezueli, visok 4,940 metara. Kao i Bolívar, Pico Humboldt se također nalazi u sklopu lanca Sierra Nevada de Mérida u venezuelanskoj saveznoj državi Méridi. Zajedno sa sestrinskim vrhom Pico Bonpland i okolnim páramosima, vrh je dio Nacionalnog parka Sierra Nevada. 

Kao i Bolívar, Pico Humboldt je okružen dvama ledenjacima, koji su, doduše, započeli s rastapanjem u posljednjim godinama te se očekuje da će do 2020. godine potpuno nestati. Vrh je nazvan u čast njemačkog istraživača i prirodnjaka, Alexandera von Humboldta.

Humboldt, Pico